turjo4nis/wikipedia-bn-dump-20250701 huggingface dataset:
ডায়মন্ড হারবার লোকসভা কেন্দ্র

ডায়মন্ড হারবার লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের ডায়মন্ড হারবারকে কেন্দ্র করে এই নির্বাচনী কেন্দ্রটি গঠিত। ২১ নং ডায়মন্ড হারবার লোকসভা কেন্দ্রের অন্তর্গত সাতটি বিধানসভা কেন্দ্র দক্ষিণ চব্বিশ পরগণা জেলায় অবস্থিত।

বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর ডায়মন্ড হারবার লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
 ১৪৩ নং ডায়মন্ড হারবার 
 ১৪৪ নং ফলতা 
 ১৪৫ নং সাতগাছিয়া 
 ১৪৬ নং বিষ্ণুপুর (এসসি) 
 ১৫৫ নং মহেশতলা 
 ১৫৬ নং বজবজ 
 ১৫৭ নং মেটিয়াবুরুজ

২০০৪ সালে নিম্নলিখিত বিধানসভা কেন্দ্রগুলি ডায়মন্ড হারবার লোকসভা কেন্দ্রের অন্তর্গত ছিল:
 ১১১ নং বিষ্ণুপুর পশ্চিম 
 ১১৪ নং গার্ডেনরিচ 
 ১১৫ নং মহেশতলা 
 ১১৬ নং বজবজ 
 ১১৭ নং সাতগাছিয়া 
 ১১৮ নং ফলতা 
 ১১৯ নং ডায়মন্ড হারবার

সংসদ সদস্য

সাধারণ নির্বাচন, ১৯৫১-২০১৯
১৯৫১ এবং ১৯৫৭ সালে ডায়মন্ড হারবার লোকসভা কেন্দ্রে ২ জন করে প্রার্থী মনোয়ীত করা হয়েছিল।
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:

নির্বাচনী ফলাফল

সাধারণ নির্বাচন ২০১৯

সাধারণ নির্বাচন, ২০১৪

তথ্যসূত্র 

পশ্চিমবঙ্গের লোকসভা কেন্দ্র
দক্ষিণ চব্বিশ পরগণা জেলার রাজনীতি
এ এফ এম নাজমুল হুদা

এএফএম নাজমুল হুদা (১০ জুন ১৯৩৮ - ৩০ ডিসেন্বর ২০১৫) বাংলাদেশ জাতীয়তাবাদী দলের রাজনীতিবিদ এবং ময়মনসিংহ-৩ আসনের সাবেক সংসদ সদস্য। তিনি ১৯৭৯ সালের দ্বিতীয় জাতীয় সংসদ নির্বাচনে ও ১৯৯৬ সালের ২টি নির্বাচনে সাংসদ নির্বাচিত হয়েছিলেন।

জন্ম ও প্রাথমিক জীবন 
এএফএম নাজমুল হুদা ১০ জুন ১৯৩৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার মূলাকান্দি গ্রামে জন্মগ্রহণ করেন। একই উপজেলার চুড়ালি গ্রামে তাদের আদি নিবাস ছিল। তার পিতা মোহাম্মদ ইসহাকউদ্দিন ও মাতা ইদুন্নেছা। তিনি ১৯৫৯ সালে ঢাকা বিশ্ববিদ্যালয় থেকে রাষ্ট্র বিজ্ঞানে বিএ ডিগ্রী অর্জন করেন। একই বিশ্ববিদ্যালয় থেকে ১৯৬০ সালে এমএ ডিগ্রী ও ১৯৬৩ সালে এলএলবি ডিগ্রী অর্জন করেন।

রাজনৈতিক ও কর্মজীবন 
এ এফ এম নাজমুল হুদা পরা-লেখা সমাপ্তির পর ময়মনসিংহে আইন পেশায় নিযুক্ত হন। ১৯৬৩ থেকে ৬৪ সালে পূর্ব পাকিস্তান প্রাদেশিক মেডিক্যাল তদন্ত কমিশনের সরকারী কৌসুলী হিসেবে দায়িত্ব পালন করেন। ১৯৭৬ থেকে ৭৮ সালে ময়মনসিংহ জেলা আইনজীবী সমিতির সাধারণ সম্পাদকের দায়িত্বে ছিলেন। তিনি ১৯৭৮ সালে ময়মনসিংহ ল' কলেজে প্রথমে উপাধ্যক্ষ ও পরে অধ্যক্ষ পদে দায়িত্ব পালন করেন। ময়মনসিংহ উত্তর জেলা ও গৌরীপুর উপজেলা বিএনপির তিনি সভাপতি ছিলেন। তিনি ১৯৭৯, ফেব্রুয়ারি ১৯৯৬ ও জুন ১৯৯৬ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে ময়মনসিংহ-৩ থেকে সংসদ সদস্য নির্বাচিত হয়েছিলেন। ২৩ এপ্রিল ১৯৮০ সালে তিনি উপমন্ত্রীর পদমর্যাদায় বৃহত্তর ময়মনসিংহের সমন্বয়কের দায়িত্ব পালন করেন।

মৃত্যু 
অ্যাডভোকেট এএফএম নাজমুল হুদা ৩০ ডিসেন্বর ২০১৫ সালে বার্ধক্যজনিত কারণে মৃত্যুবরণ করেন। মৃত্যুকালে তার বয়স হয়েছিল ৮২ বছর। দীর্ঘদিন ধরে তিনি বার্ধক্যজনিত নানা রোগে ভুগছিলেন। মৃত্যুকালে তিনি স্ত্রী, দুই মেয়ে, এক ছেলেসহ অসংখ্য গুণগ্রাহী ও আত্মীয়-স্বজন রেখে গেছেন।

আরও দেখুন 

 দ্বিতীয় জাতীয় সংসদ সদস্যদের তালিকা
 ষষ্ঠ জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 দ্বিতীয় জাতীয় সংসদ সদস্যদের তালিকা (১৯৭৯) –জাতীয় সংসদ
 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ
 সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ

১৯৩৮-এ জন্ম
২০১৫-এ মৃত্যু
ময়মনসিংহ জেলার ব্যক্তি
দ্বিতীয় জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
বাংলাদেশী আইনজীবী
বাংলাদেশ জাতীয়তাবাদী দলের রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
ররি গ্যালাগার

উইলিয়াম ররি গ্যালাগার ( ; ২ মার্চ ১৯৪৮ – ১৪ জুন ১৯৯৫) ছিলেন আইরিশ ব্লুস এবং রক বহু-যন্ত্রবাদক, গানলেখক, এবং প্রযোজক। ব্যালিশ্যানন, কাউন্টি ডোনেগালের জন্ম নেয়া, এবং কর্ক শহরে বেড়ে ওঠা, গালাগার ১৯৬০-এর দশকের শেষের দিকে টেস্ট ব্যান্ড গঠনের পরে, ১৯৭০ এবং ১৯৮০-এর দশকে তার একক অ্যালবামগুলি রেকর্ড করেছিলেন। বিশ্বজুড়ে তার ৩০ মিলিয়ন কপি অ্যালবাম বিক্রি হয়েছে।

গ্যালাগার ১৯৯৫ সালে যকৃৎ প্রতিস্থাপন করেছিলেন, কিন্তু জটিলতার কারণে ৪৭ বছর বয়সে লন্ডনে তিনি মারা যান।

ডিস্কোগ্রাফি

ররি গ্যালাগার (১৯৭১)
ডিউস (১৯৭১
লাউভ ইন ইউরোপ (১৯৭২)
ব্লুপ্রিন্ট (১৯৭৩)
ট্যাটো (১৯৭৩)
আইরিশ টুর '৭৪ (১৯৭৪)
এগেইনস্ট দ্য গ্রেইন (১৯৭৫)
কলিং কার্ড (১৯৭৬)
ফটো-ফিনিশ (১৯৭৮)
টপ প্রায়োরিটি (১৯৭৯)
স্টেজ স্ট্রাক (১৯৮০)
জিক্স (১৯৮২)
ডিফেন্ডার (১৯৮৭)
ফ্রেশ এভিডেন্স (১৯৯০)

তথ্যসূত্র

বহিঃসংযোগ

 Rory Live – using a BOSS ME-5 into a cranked VOX AC30

১৯৪৮-এ জন্ম
১৯৯৫-এ মৃত্যু
২০শ শতাব্দীর আয়ারল্যান্ডীয় সঙ্গীতশিল্পী
২০শ শতাব্দীর গায়ক
২০শ শতাব্দীর গিটারবাদক
আইরিশ গায়ক
আইরিশ রক সঙ্গীতশিল্পী
আইরিশ রক গিটারবাদক
আইরিশ ব্লুজ গিটারবাদক
আইরিশ ব্লুজ ম্যান্ডোলিনবাদক
আইরিশ ম্যান্ডোলিনবাদক
আইরিশ রেকর্ড প্রযোজক
ব্লুজ রক সঙ্গীতজ্ঞ
ইলেকট্রিক ব্লুজ সঙ্গীতজ্ঞ
হারমোনিকা ব্লুজ সঙ্গীতজ্ঞ
অনুনাদক গিটারবাদক
স্লাইড গিটারবাদক
লিড গিটারবাদক
পুরুষ গিটারবাদক
সেতার বাদক
স্কিফল সঙ্গীতজ্ঞ
ক্রিসেলিস রেকর্ডসের শিল্পী
আটলান্টিক রেকর্ডসের শিল্পী
পলিডোর রেকর্ডসের শিল্পী
আরসিএ রেকর্ডসের শিল্পী
ভার্ভ রেকর্ডসের শিল্পী
যকৃৎ প্রতিস্থাপন গ্রহীতা
মেথিসিলিন-রেসিস্টেন্ট স্টাফিলোকক্কাস অরিয়াসে মৃত্যু
ইংল্যান্ডে সংক্রামক রোগে মৃত্যু
কর্কের (শহর) সঙ্গীতজ্ঞ
কাউন্টি ডোনেগালের সঙ্গীতজ্ঞ
ব্যালিশ্যাননের ব্যক্তি
কুকা পারে

মহম্মদ ইউসুফ পারে, ওরফে কুকা পারে, ইখোয়ান-আল-মুসলমিন-এর প্রতিষ্ঠাতা, সম্ভবত ভারতের হয়ে লড়া একমাত্র জঙ্গিগোষ্ঠী। এখানে কিন্তু জঙ্গি মানে যোদ্ধা। ইনি বিভিন্ন অনুষ্ঠানে কাশ্মীরী লোকগান গেয়ে টাকা উপায় করতেন। 
১৯৯০-এ জম্মু-কাশ্মীর লিবরেশন ফ্রন্ট-এ যোগ দেন। পরে ১৯৯৫-এর প্রথম দিকে ওনার আত্মসমর্পণ। তারপর পাকপন্থী বিচ্ছিন্নতাবাদ বিরোধী জেকেলেফ-এর আত্মসমর্পণকারীদের নিয়ে ভারতপন্থী জঙ্গী সংগঠন ইখোয়ান-আল-মুসলমিন তৈরি করেন। এনারা অনেক পাকপন্থীদের হত্যার জন্যে দায়ী। ভারতীয় সেনা ও কাশ্মীরী পুলিশ এদের প্রত্যক্ষভাবে সাহায্য করতো। ২০০৩-এর পর এদের অনেককেই(৫০০+) পুলিশ ও সেনায় চাকরি দেয়া হয়। এছাড়াও ১৯৯৫-এ নভেম্বরে জম্মু-কাশ্মীর আওয়ামী লীগ তৈরি করেন। ১৯৯৬-এ সোনওয়াড়ী বিধানসভা থেকে নির্বাচিত হন। ২০০৩-এর ১৩ই সেপ্টেম্বর সোনওয়াড়ীতেই ক্রিকেট ম্যাচ দেখতে যাওয়ার সময় পাকপন্থীরা ওনার ওপর গ্রেনেড, স্বয়ংক্রিয় বন্দুক নিয়ে আক্রমণ করে। ভারতীয় সেনা এই ঘটনা আটকাতে সম্পূর্ণভাবে ব্যর্থ হয়। মুখ্যমন্ত্রী মুফতি মহম্মদ সৈয়দ এই হত্যাকাণ্ডকে কাশ্মীরে শান্তি প্রতিষ্ঠায় বাধাদানকারী বলে বর্ণনা করেন। একমাস পর শ্রীনগরে গ্রীনওয়ে হোটেলে তার সাথী জাভেদ আহমেদ শাহ্-কেও পাকপন্থীরা হত্যা করে। আরেক সাথী লিয়াকত খান কাশ্মীরেই বাস করতে থাকেন। ইনি অনন্তনাগ-এ কাজ করতেন।

তথ্যসূত্র 

২০০৩-এ মৃত্যু
কাশ্মীরি মুসলিম
২০শ শতাব্দীর ভারতীয় মুসলিম
২১শ শতাব্দীর ভারতীয় মুসলিম
জম্মু ও কাশ্মীর বিধানসভার সদস্য ১৯৯৬-২০০২
কাশ্মীরি রাজনীতিবিদ
জম্মু ও কাশ্মীর আওয়ামী লীগের রাজনীতিবিদ
ভারতে আগ্নেয়াস্ত্র দ্বারা মৃত্যু
বন্দিপুরা জেলার ব্যক্তি
মুশতারী শফী

বেগম মুশতারী শফী (জন্ম ১৫ জানুয়ারি ১৯৩৮ - ২০ ডিসেম্বর ২০২১) একজন বাংলাদেশি সাহিত্যক, উদ্যোক্তা, নারী নেত্রী ও সমাজসংগঠক যিনি ‘শহীদজায়া’ নামে বেশি পরিচিত। বাংলাদেশের স্বাধীনতা যুদ্ধে অনন্য ভূমিকা পালনের জন্য তাকে বাংলা একাডেমি কর্তৃক ২০১৬ সালে ‘ফেলোশিপ’ প্রদান করা হয়। আমৃত্যু তিনি বর্তমানে চট্টগ্রাম উদীচী শিল্পীগোষ্ঠীর সভাপতি হিসেবে দায়িত্ব পালন করেন।

প্রারম্ভিক জীবন
মুশতারী শফী ১৯৩৮ সালের ১৫ জানুয়ারি তৎকালীন ব্রিটিশ ভারতের পশ্চিমবঙ্গে জন্মগ্রহণ করেন। তার পৈতৃক নিবাস ফরিদপুর জেলায়। তার পিতার কর্মস্থল ছিল কলকাতায়।

কর্মজীবন
মুশতারী শফী মুক্তিযুদ্ধবিষয়ক বেশ কিছু গ্রন্থ রচনা করেছেন। যার মধ্যে উল্লেখযোগ্য হল, ‘মুক্তিযুদ্ধে চট্টগ্রামের নারী’, ‘চিঠি, জাহানারা ইমামকে’ এবং ‘স্বাধীনতা আমার রক্তঝরা দিন’। এছাড়াও তিনি প্রবন্ধ, উপন্যাস, ভ্রমণকাহিনী, কিশোর গল্পগ্রন্থ, স্মৃতিচারণমূলক গ্রন্থ প্রভৃতি শাখায়ও অবদান রেখেছেন। অন্যান্য গ্রন্থের মধ্যে রয়েছে, ভ্রমণ কাহিনী নিয়ে লেখা ‘আমি সুদূরের পিয়াসী’, স্মৃতিচারণমূলক গ্রন্থ, ‘স্মৃতিতে অমলিন যারা’, মুক্তিযুদ্ধ বিষয়ক ছোটগল্পের সংকলন ‘দুটি নারী ও একটি মুক্তিযুদ্ধ’, ‘মুক্তিযুদ্ধের গল্প’ ও ‘একুশের গল্প’সহ প্রভৃতি।

১৯৬০-এর দশকে তিনি চট্টগ্রামে ‘বান্ধবী সংঘ’ নামে নারীদের একটি সংগঠন প্রতিষ্ঠা করেন। এ সংগঠন থেকে তিনি ‘বান্ধবী’ নামে একটি নিয়মিত পত্রিকা প্রকাশ করেন ও ‘মেয়েদের প্রেস’ নামে একটি ছাপাখানা চালু করেন। তিনি একাত্তরের ঘাতক দালাল নির্মূল কমিটি সাথেও যুক্ত।

ব্যক্তিগত জীবন
ব্যক্তিগত জীবনে মুশতারী চট্টগ্রামের দন্ত চিকিৎসক ডা. মোহাম্মদ শফীর সাথে বিবাহ বন্ধনে আবদ্ধ হন। এই দম্পতির সাত সন্তান রয়েছে। ১৯৭১ সালেরে এপ্রিলে বাংলাদেশের স্বাধীনতা যুদ্ধের সময় মোহাম্মদ শফি ও তার ছোট ভাই এহসান পাকিস্তানি সেনাবাহিনীর হাতে নিহত হন। স্বাধীন বাংলা বেতার কেন্দ্র প্রতিষ্ঠাতে শফী পরিবার গুরুত্বপূর্ণ ভূমিকা পালন করে। মুশতারীর দাদা কাজি আজিজুল হক ছিলেন একজন বাঙালি উদ্ভাবক ও ব্রিটিশ ভারতীয় পুলিশে কর্মরত একজন কর্মকর্তা। তিনি হস্তছাপ রক্ষনের মাধ্যমে অপরাধী সনাক্তকরনের উদ্ভাবক হিসেবে পরিচিত।

সম্মাননা
 অনন্যা সাহিত্য পুরস্কার-১৪২৪
 বাংলা একাডেমি ফেলো (২০১৬)
 বেগম রোকেয়া পদক (২০২০)

তথ্যসূত্র

বাংলা একাডেমির সম্মানিত ফেলো
চট্টগ্রাম জেলার ব্যক্তি
বাংলাদেশী লেখিকা
বেগম রোকেয়া পদক বিজয়ী
১৯৩৮-এ জন্ম
২০২১-এ মৃত্যু
বাঙালি লেখক
ফরিদপুর জেলার ব্যক্তি
আর্নেস্ট হেমিংওয়ের কুটির

আর্নেস্ট হেমিংওয়ের কুটির, যা উইন্ডমেয়ার নামেও পরিচিত ছিল কথাসাহিত্যিক আর্নেস্ট হেমিংওয়ে শৈশবের গ্রীষ্মকালীন আবাস। এটি মিশিগানের ওয়ালুন লেকে অবস্থিত। ১৯৬৮ সালে এটি ন্যাশনাল হিস্টরিক ল্যান্ডমার্ক হিসেবে ঘোষিত হয়।

সাহিত্যে 
হেমিংওয়ে তার উত্তর মিশিগানের পটভূমিতে একাধিক সাহিত্য রচনা করেছেন। এই কুটিরটি দ্য ডক্টর অ্যান্ড দ্য ডক্টরস ওয়াইফ, টেন ইন্ডিয়ান্স, দ্য ইন্ডিয়ান্স মুভড অ্যাওয়ে, দ্য লাস্ট গুড কান্ট্রি ও ওয়েডিং ডে গল্পে চিত্রিত হয়েছে।

চিত্রশালা

তথ্যসূত্র 

আর্নেস্ট হেমিংওয়ে
১৯০০-এ প্রতিষ্ঠিত বাড়ি
মিশিগান অঙ্গরাজ্যের ঐতিহ্যবাহী স্থান
এলিউড কিপচোগে

এলিউড কিপচোগে (Eliud Kipchoge) (জন্ম ৫ই নভেম্বর ১৯৮৪) একজন কেনীয় দূরপাল্লার দৌড়বিদ যিনি সাধারণত ম্যারাথন দৌড় প্রতিযোগিতায় অংশগ্রহণ করে থাকেন। অতীতে তিনি ৫০০০ মিটার দৌড়ে অংশ নিতেন। তিনি ২০১৬ সালে অলিম্পিক ক্রীড়া প্রতিযোগিতায় ম্যারাথন দৌড়ে বিজয়ী হন। তিনি বর্তমান ম্যারাথন দৌড়ে বিশ্ব রেকর্ডধারী দৌড়বিদ; তিনি ২০১৮ সালের বার্লিন ম্যারাথন প্রতিযোগিতায় ২ ঘণ্টা ১ মিনিট ৩৯ সেকেন্ড সময়ে দৌড় সমাপ্ত করে নতুন রেকর্ড সৃষ্টি করেন। তিনি পূর্ববর্তী রেকর্ড বা সেরা সময়ের চেয়ে ১ মিনিট ১৮ সেকেন্ড কম সময় নেন, যা ছিল চমকপ্রদ। ১৯৬৭ সালের পর থেকে এত বড় ব্যবধানে কেউ ম্যারাথন দৌড়ের সেরা সময়ের উন্নতি সাধন করেনি। তিনি ঐ ম্যারাথনের শেষ অর্ধ অর্থাৎ শেষ প্রায় ২১ কিলোমিটার পথ মাত্র ১ ঘণ্টা ৩৩ সেকেন্ড সময়ে অতিক্রম করেন। এখানে তুলনীয় যে ২০১৪ সালের দ্রুততম ফুটবল খেলোয়াড় আরিয়েন রোবেনের
খুবই কম সময়ের জন্য সর্বোচ্চ গতিবেগ ছিল ঘণ্টায় ২৩ কিলোমিটার।

কিপচোগে রেকর্ড সংখ্যক চারবার লন্ডন ম্যারাথন জিতেছেন। সব মিলিয়ে তিনি ১৩টি ম্যারাথনে অংশ নিয়ে ১২টিতে জয়লাভ করেছেন। এক পর্যায়ে তিনি পরপর ৮টি ম্যারাথন প্রতিযোগিতায় জয়লাভ করেন, যা অবিসংবাদিত। কিপচোগে-কে "আধুনিক যুগের সর্বসেরা ম্যারাথন দৌড়বিদ" আখ্যা দেওয়া হয়েছে। মার্কিন দ্য নিউ ইয়র্ক টাইমস পত্রিকাতে তাকে "সর্বকালের সেরা ম্যারাথন দৌড়বিদ" বলা হয়েছে। কিপচোগে তার একাগ্রচিত্ত ও অদম্য মনোভাবের জন্য বিখ্যাত। ২০১৫ সালের বার্লিন ম্যারাথন জেতার পথে তার জুতার অংশবিশেষ খুলে বেরিয়ে আসার পরেও তিনি ফোসকা পড়া রক্তাক্ত পা নিয়ে দৌড় শেষ করে ছাড়েন।

২০১৯ সালের ১২ই অক্টোবর তারিখে কিপচোগে ভিয়েনা শহরে আয়োজিত একটি বিশেষ সহায়তাবিশিষ্ট ম্যারাথন দৌড়ে অংশ নেন এবং ২ ঘণ্টার নিচে ম্যারাথন দৌড় সমাপ্তকারী প্রথম মানব হিসেবে ইতিহাসের খাতায় নাম লেখান। তিনি ১ ঘণ্টা ৫৯ মিনিট ৪০ সেকেন্ড সময় নেন। তিনি ভিয়েনা শহরকেন্দ্রের প্রাটার নগর উদ্যানকে বেষ্টনকারী ৯.৪ কিলোমিটার দীর্ঘ একটি আবদ্ধ পথ চারবার প্রদক্ষিণ করে এই ম্যারাথন দৌড়টি সম্পন্ন করেন। ৪১জন সহায়ক দৌড়বিদ তাকে গতি ধরে রাখতে সহায়তা করে। তবে সফল হলেও এটি আন্তর্জাতিক সংস্থা দ্বারা স্বীকৃত হবে না, কেননা এতে সহায়ক দৌড়বিদ সম্পর্কিত বিধি মানা হয়নি এবং এটি কোনও উন্মুক্ত প্রতিযোগিতাও ছিল না। এই কীর্তি গড়ার সময় কিপচোগে প্রতি কিলোমিটার পথ শেষ করতে গড়ে ২ মিনিট ৫০ সেকেন্ড সময় নেন।

তথ্যসূত্র 

১৯৮৪-এ জন্ম
জীবিত ব্যক্তি
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৬ গ্রীষ্মকালীন অলিম্পিকের পদক বিজয়ী
২০০৪ গ্রীষ্মকালীন অলিম্পিকের পদক বিজয়ী
২০০৮ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) স্বর্ণপদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী
কমনওয়েলথ গেমসের অ্যাথলেটিক্সে পদক বিজয়ী
২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিশ্ব অ্যাথলেটিক্স চ্যাম্পিয়নশিপের পদক বিজয়ী
আহসানুল হক মোল্লা

আহসানুল হক মোল্লা যিনি পচা মোল্লা নামেও পরিচিত। (জন্ম: অজানা - মৃত্যু: ১২ ডিসেম্বর ২০০৩) বাংলাদেশ জাতীয়তাবাদী দলের রাজনীতিবিদ, সাবেক ডাক ও টেলি যোগাযোগ প্রতিমন্ত্রী ও কুষ্টিয়া-১ (দৌলতপুর) আসনের সাবেক সংসদ সদস্য। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে বিএনপির প্রার্থী হিসেবে পরপর চারবার এমপি নির্বাচিত হন।

জন্ম ও প্রাথমিক জীবন 
আহসানুল হক মোল্লা ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার দৌলতপুর উপজেলার তারাগুনিয়া গ্রামে জন্মগ্রহণ করেন।

রাজনৈতিক ও কর্মজীবন 
আহসানুল হক মোল্লা কুষ্ঠিয়া জেলা বিএনপি ও দৌলতপুর উপজেলা বিএনপির সভাপতি ছিলেন। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে বিএনপির প্রার্থী হিসেবে কুষ্টিয়া-১ (দৌলতপুর) আসন থেকে পরপর চারবার সংসদ সদস্য নির্বাচিত হন। খালেদা জিয়ার দ্বিতীয় মন্ত্রীসভয় তিনি ডাক ও টেলি যোগাযোগ প্রতিমন্ত্রী হিসেবে দায়িত্ব পালন করেন।

মৃত্যু 
আহসানুল হক মোল্লা ১২ ডিসেম্বর ২০০৩ সালে ক্যান্সারে আক্রান্ত হয়ে থাইল্যান্ডের বামরুন গ্রাদ হাসপাতালে চিকিৎসাধিন অবস্থায় মৃত্যুবরণ করেন।

আরও দেখুন 
 পঞ্চম জাতীয় সংসদ সদস্যদের তালিকা
 ষষ্ঠ জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা
 অষ্টম জাতীয় সংসদ সদস্যদের তালিকা

তথ্যসূত্র 

২০০৩-এ মৃত্যু
কুষ্টিয়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
১৯৩০-এর দশকে জন্ম
আর্নেস্ট হেমিংওয়ের বাড়ি

আর্নেস্ট হেমিংওয়ের বাড়ি ফ্লোরিডার কি ওয়েস্টে অবস্থিত লেখক আর্নেস্ট হেমিংওয়ের নিবাস। এটি কি ওয়েস্ট বাতিঘরের পাশে ৯০৭ হোয়াইটহেড স্ট্রিটে অবস্থিত। ১৯৬৮ সালের ২৪শে নভেম্বর এটি মার্কিন যুক্তরাষ্ট্রের জাতীয় ঐতিহ্যবাহী ল্যান্ডমার্ক হিসেবে ঘোষিত হয়।

বৈশিষ্ট 
বাড়িটি কি ওয়েস্টে নির্মিত প্রথম সুইমিং পুল থাকার জন্য বিখ্যাত। ১৯৩০-এর দশকের শেষভাগে এটি ছিল ১০০ মাইলের মধ্যে একমাত্র সুইমিং পুল। ১৯৩৬ সালের নভেম্বরে কি ওয়েস্টের লোকজনের সাথে এক সাক্ষাৎকারে হেমিংওয়ে প্রতিবেদককে পুলের জন্য তার পরিকল্পিত স্থানটি দেখান। পলিন ফাইফার তার স্বামীর জন্য গভীর পুল স্থাপনের জন্য $২০,০০০ খরচ করেছিলেন, যাওখন হেমিংওয়ে ১৯৩৮ সালে স্পেনের গৃহযুদ্ধের সংবাদ প্রতিবেদক ছিলেন। হেমিংওয়ে ফিরে এসে অপ্রত্যাশিতভাবে অবাক হন এবং খরচের জন্য বিস্মিত হয়ে "তুমি নিশ্চয় আমার শেষ সেন্টটিও রাখা দরকার" বলে একটি মুদ্রা পুলে নিক্ষেপ করেন। এই মুদ্রাটি বর্তমানে পুলের নিকটে কংক্রিটের দ্বারা আচ্ছাদিত রয়েছে।

চিত্রশালা

তথ্যসূত্র

বহিঃসংযোগ 

 
 Hemingway House Photo Gallery

আর্নেস্ট হেমিংওয়ে
১৮৫১-এ প্রতিষ্ঠিত বাড়ি
মার্কিন লেখকের বাড়ি
কল্যাণ বন্দ্যোপাধ্যায়

কল্যাণ ব্যানার্জী হলেন একজন ভারতীয় আইনজীবী ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি শ্রীরামপুর লোকসভা কেন্দ্রের বর্তমান সাংসদ। তিনি ১৯৮১ সাল থেকে কলকাতা হাইকোর্টে ওকালতি করছেন।

প্রারম্ভিক জীবন ও শিক্ষা 
কল্যাণ ব্যানার্জী ১৯৫৭ সালের ৪ জানুয়ারি জন্মগ্রহণ করেন। তার বাবার নাম ভোলানাথ ব্যানার্জী ও মায়ের নাম শিবানী ব্যানার্জী। কল্যাণ ব্যানার্জী বাঁকুড়া সম্মিলনী কলেজ ও রাঁচি ল কলেজে পড়াশোনা করেছেন।

রাজনৈতিক জীবন 
কল্যাণ ব্যানার্জী ২০০১ সালে আসানসোল থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর তিনি ২০০৯ সালে শ্রীরামপুর লোকসভা কেন্দ্রের সাংসদ হিসেবে নির্বাচিত হন। ২০১৪ সালে তিনি দ্বিতীয়বারের মত শ্রীরামপুর লোকসভা কেন্দ্রের সাংসদ হিসেবে নির্বাচিত হন। ২০১৯ সালে তিনি টানা তৃতীয়বারের মত শ্রীরামপুর লোকসভা কেন্দ্রের সাংসদ হিসেবে নির্বাচিত হন।।

ব্যক্তিগত জীবন 
কল্যাণ ব্যানার্জী ১৯৮৩ সালের ১২ আগস্ট ছবি ব্যানার্জীর সাথে বিবাহবন্ধনে আবদ্ধ হন। তাদের এক পুত্র ও এক কন্যা আছে।

তথ্যসূত্র 

জীবিত ব্যক্তি
১৯৫৭-এ জন্ম
হুগলি জেলার ব্যক্তি
পঞ্চদশ লোকসভার সদস্য
ষোড়শ লোকসভার সদস্য
সপ্তদশ লোকসভার সদস্য
পশ্চিমবঙ্গের আইনজীবী
২০শ শতাব্দীর ভারতীয় আইনজীবী
২০শ শতাব্দীর ভারতীয় রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের লোকসভা সদস্য
ভারতীয় হিন্দু
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০০১-২০০৬
অষ্টাদশ লোকসভার সদস্য
২১শ শতাব্দীর ভারতীয় আইনজীবী
আর্নেস্ট ও ম্যারি হেমিংওয়ের বাড়ি

আর্নেস্ট ও ম্যারি হেমিংওয়ের বাড়ি আইডাহোর কেচামে অবস্থিত লেখক আর্নেস্ট হেমিংওয়ে ও তার স্ত্রী ম্যারি ওয়েলশ হেমিংওয়ের নিবাস। এটি ২০১৫ সালে ঐতিহ্যবাসী স্থানের জাতীয় তালিকায় অন্তর্ভুক্ত হয়। জাতীয় রেজিস্টারে এর অবস্থান প্রকাশ করেনি এবং "ঠিকানা সংরক্ষিত" হিসেবে তালিকাভুক্ত করেছে।

১৯৫৩ সালে হেনরি জে "বব" টপিং জুনিয়র এই বাড়িটি নির্মাণ করেন। ১৯৫৯ সালে হেমিংওয়ে ৫০,০০০ মার্কিন ডলারের বিনিময়ে বাড়িটি ক্রয় করেন। ১৯৫৯ সালের নভেম্বরে হেমিংওয়ে এখানে বসবাস শুরু করেন। এখানেই হেমিংওয়ে ১৯৬১ সালের ২রা জুলাই আত্মহত্যা করেন।

বিবরণ 
এটি কেচামে অবস্থিত দুই তলা বিশিষ্ট ২,৫০০ বর্গ ফুটের বাড়ি। ন্যাচার কনজারভ্যান্সি ১৯৮৬ সালে এই বাড়িটির মালিকানা স্বত্ব লাভ করে। ২০১৭ সালের মে মাসে ন্যাচার কনজারভ্যান্সি কমিউনিটি লাইব্রেরির কাছে বাড়িটির স্বত্ব স্থানান্তর করে।

তথ্যসূত্র 

আর্নেস্ট হেমিংওয়ে
১৯৫৩-এ নির্মিত বাড়ি
বদিউল আলম (শিক্ষাবিদ)

একই নামের অন্যান্য ব্যক্তিবর্গের জন্য দেখুন বদিউল আলম (দ্ব্যর্থতা নিরসন)।
বদিউল আলম (জন্ম: ২৮ ফেব্রুয়ারি ১৯৪৯) একজন বাংলাদেশী শিক্ষাবিদ যিনি চট্টগ্রাম বিশ্ববিদ্যালয়ের ১৩তম উপাচার্য হিসেবে দায়িত্ব পালন করেন।

প্রাথমিক ও শিক্ষা জীবন 
আলমের জন্ম তৎকালীন পূর্ববঙ্গের কক্সবাজারের নোলবিলা, মহেশখালীতে। তিনি বাংলাদোশের ঢাকা বিশ্ববিদ্যালয় থেকে স্নাতক (সম্মান), ওয়াটারলু বিশ্ববিদ্যালয় থেকে স্নাতকোত্তর এবং দিল্লি বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন 
বদিউল চট্টগ্রাম বিশ্ববিদ্যালয়ের রাজনৈতিক বিজ্ঞান বিভাগের প্রধান এবং বাংলাদেশ পলিটিকাল সায়েন্স অ্যাসোসিয়েশনের সভাপতি হিসেবে ডিনের দায়িত্ব পালন করেছেন। তিনি ৮ ফেব্রুয়ারি ২০০৬ থেকে ২৪ ফেব্রুয়ারি ২০১৯ পর্যন্ত এ বিশ্ববিদ্যালয়ের ১৩তম উপাচার্য হিসেবে দায়িত্ব পালন করেন।

তথ্যসূত্র

বহিঃসংযোগ 

কক্সবাজার জেলার ব্যক্তি
দিল্লি বিশ্ববিদ্যালয়ের প্রাক্তন শিক্ষার্থী
ওয়াটারলু বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষায়তনিক
১৯৪৯-এ জন্ম
জীবিত ব্যক্তি
চট্টগ্রাম বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের উপাচার্য
ভিরা ভোভক

ভিরা ওস্তাপিভানা সেলিয়ানস্কা (), তার ছদ্মনাম ভিরা ভোভক (), (জন্ম ২ জানুয়ারী ১৯২৬), পোল্যান্ডের বরিস্ল্যাভ-এ, তিনি একজন ইউক্রেনীয় লেখক, সমালোচক এবং অনুবাদক। বর্তমানে তিনি ব্রাজিল এ বাস করেন। তিনি ইউক্রেনীয়, জার্মান এবং পর্তুগিজ ভাষায় লেখেন।

জীবনপঞ্জি
২ জানুয়ারী ১৯২৬ সালে, বরিস্ল্যাভ-এ ভিরা জন্মগ্রহণ করেছিলেন, তিনি কুটি শহরের হুটসুল অঞ্চলে বড় হয়ে ওঠেন (সেই সময় পোলিশ-রোমানিয়ান সীমান্তে)। তিনি স্কুলের শিক্ষা লভিভ এবং ড্রেসডেনে শেষ হয়েছিল। পরবর্তীকালে, তিনি জার্মানির তবিঞ্জেন বিশ্ববিদ্যালয়ে থেকে সঙ্গীত ইতিহাস এবং কমপেরেটিভ সাহিত্যে নি্যে অধ্যয়ন করেছিলেন। ১৯৪৫ সালে, প্রথমে, তিনি তার মায়ের সাথে পর্তুগাল এবং ১৯৪৯ সালে ব্রাজিল দেশে চলে এসেছিলেন এবং রিও ডি জেনিরোতে তিনি তার পড়াশোনা শেষ করেছিলেন, যদিও পরে তিনি নিউ ইয়র্কর কলম্বিয়া বিশ্ববিদ্যালয় এবং মিউনিখ বিশ্ববিদ্যালয়ে স্নাতকোত্তর পড়াশোনা শেষ করেন এবং পিএইচডি লাভ করেন। তারপর তিনি রিও ডি জেনিরোর স্টেট বিশ্ববিদ্যালয়ে, জার্মান সাহিত্যের অধ্যাপক হিসাবে কাজ করেছিলেন।

পুরস্কারসমূহ

ভিরা মোট চারবার ১৯৫৭, ১৯৭৯, ১৯৮২ এবং ১৯৯০ সালে ইভান ফ্র্যাঙ্কো সাহিত্য পুরস্কার পান, ২০০০ সালে ব্লাওভিস্ট অ্যাওয়ার্ড পেয়েছিলেন। তিনি সক্রিয়ভাবে ইউক্রেনীয় সংস্কৃতি এবং ভাষার প্রচার করেছেন। ২০০৮ সালে, তিনি তারাস শেভচেঙ্কোর নামে ইউক্রেনীয় রাষ্ট্রীয় পুরস্কার পেয়েছিলেন। তিনি ১০ টি কবিতা সংগ্রহ, ১০ টি উপন্যাস এবং ১১ টি নাটক তৈরি করেছেন। তিনি ইউক্রেনীয় ভাষায় পাশ্চাত্য লেখকদের অসংখ্য অনুবাদ এবং ইউক্রেনীয় লেখকদের অসংখ্য অনুবাদ পর্তুগিজ ভাষায় করেছেন।

তথ্যসূত্র

 Viktoriia Kostiuchenko, Віра Вовк: Читачі в Бразилії і Португалії мають одне джерело, то є мої видання (Vera Wolf: Readers in Brazil and Portugal have one source, that is my publications), Ukraina Moloda Newspaper, April 2008, in Ukrainian.
 Літературні вечори в Українському Інституті Модерного Мистецтва Чикаго, 1973—2006 // Укладачі: Віра Боднарук, Володимир Білецький. — Донецьк: Український культурологічний центр, 2006. — 140 с.
 Virtual library of Ukrainian poetry by the New York group. 
 Liudmyla Taran, Українка з Бразилії (A Ukrainian from Brazil), Den, 13.06.2001
 ভিরা ভোভক, Карнавал. Оповідання до картин Юрія Соловія (Carnival. Narratives to paintings of Yurii Solovii). Rio de Janeiro, 1986.

ছদ্মনামধারী লেখিকা
১৯৪৩-এ জন্ম
ব্রাজিলীয় অ-কল্পকাহিনী লেখক
১৯২৬-এ জন্ম
২০২২-এ মৃত্যু
২০শ শতাব্দীর অনুবাদক
২০শ শতাব্দীর ছদ্মনামধারী লেখক
টুবিঙেন বিশ্ববিদ্যালয়ের প্রাক্তন শিক্ষার্থী
লিথিয়াম-আয়ন ব্যাটারি

একটি লিথিয়াম-আয়ন ব্যাটারি বা লি-আয়ন ব্যাটারি হলো এক ধরনের রিচার্জেযোগ্য ব্যাটারি। লিথিয়াম-আয়ন ব্যাটারি সাধারণত বহনযোগ্য বৈদ্যুতিন যন্ত্রপাতি এবং বৈদ্যুতিন যানবাহনের জন্য ব্যবহৃত হয়। ব্যাটারিতে লিথিয়াম আয়নগুলি তড়িৎবিশ্লেষণের মাধ্যমে ঋণাত্বক তড়িদ্বার থেকে ধনাত্মক তড়িদ্বারের দিকে যায় এবং চার্জ করার সময় ফিরে আসে। লি-আয়ন ব্যাটারিতে ধনাত্মক তড়িৎদ্বারে উপাদান হিসাবে সাধারণত আন্তঃকলেটেড লিথিয়াম যৌগ ব্যবহার করা হয় এবং ঋণাত্মক তড়িৎদ্বারে সাধারণত গ্রাফাইট ব্যবহার করা হয়। 

এধরণের ব্যাটারিগুলো সুরক্ষার দিক বিবেচনায় বিপদের কারণ হতে পারে, কারণ তাদের মধ্যে জ্বলনযোগ্য তড়িৎবিশ্লেষ্য পদার্থ থাকে এবং ক্ষতিগ্রস্ত হলে বা ভুলভাবে চার্জ দেওয়া গেলে বিস্ফোরণ হতে পারে এবং অগ্নিকান্ড ঘটাতে পারে। 

রসায়ন, কর্মক্ষমতা, ব্যয় এবং সুরক্ষা বৈশিষ্ট্যগুলি এলআইবি ধরনের ক্ষেত্রে পৃথক হয়। হ্যান্ডহেল্ড ইলেক্ট্রনিক্স বেশিরভাগ ক্ষেত্রে লিথিয়াম কোবাল্ট অক্সাইডের সাথে লিথিয়াম পলিমার ব্যাটারি (ইলেক্ট্রোলাইট হিসাবে পলিমার জেল সহ) ব্যবহার করে (LiCoO
2) ক্যাথোড উপাদান হিসাবে, যা উচ্চ শক্তির ঘনত্ব সরবরাহ করে তবে সুরক্ষা ঝুঁকি উপস্থাপন করে, [14] বিশেষত ক্ষতিগ্রস্ত হলে। লিথিয়াম আয়রন ফসফেট (LiFePO
4), লিথিয়াম আয়ন ম্যাঙ্গানিজ অক্সাইড ব্যাটারি (LiMn)
2O
4, লি
2MnO
3, বা এলএমও), এবং লিথিয়াম নিকেল ম্যাঙ্গানিজ কোবাল্ট অক্সাইড (LiNiMnCoO)
2 বা এনএমসি) কম জ্বালানি ঘনত্বের প্রস্তাব দেয় তবে দীর্ঘ জীবন এবং আগুন বা বিস্ফোরণের সম্ভাবনা কম। এ জাতীয় ব্যাটারি বৈদ্যুতিন সরঞ্জাম, চিকিৎসা সরঞ্জাম এবং অন্যান্য ভূমিকার জন্য ব্যাপকভাবে ব্যবহৃত হয়। বিশেষত এনএমসি স্বয়ংচালিত অ্যাপ্লিকেশনগুলির শীর্ষস্থানীয় প্রতিযোগী।

লিথিয়াম-আয়ন ব্যাটারির গবেষণা ক্ষেত্রগুলির মধ্যে অন্যদের মধ্যে জীবন বর্ধন, শক্তি ঘনত্ব, সুরক্ষা, ব্যয় হ্রাস এবং চার্জিং গতি অন্তর্ভুক্ত। টিপিক্যাল ইলেক্ট্রোলাইটে ব্যবহৃত জৈব দ্রাবকগুলির জ্বলনীয়তা এবং অস্থিরতার উপর ভিত্তি করে সুরক্ষা বাড়ানোর পথ হিসাবে অ জ্বলনযোগ্য ইলেক্ট্রোলাইটগুলির ক্ষেত্রে গবেষণা চলছে। কৌশলগুলির মধ্যে জলীয় লিথিয়াম-আয়ন ব্যাটারি, সিরামিক সলিড ইলেক্ট্রোলাইটস, পলিমার ইলেক্ট্রোলাইটস, আয়নিক তরল এবং ভারী ফ্লুরিনেটেড সিস্টেম অন্তর্ভুক্ত রয়েছে।

২০শ শতাব্দীর উদ্ভাবন
জাপানি উদ্ভাবন
মার্কিন উদ্ভাবন
ইংরেজ উদ্ভাবন
আফগান জাতীয় সুরক্ষা বাহিনী

আফগান জাতীয় সুরক্ষা বাহিনী ( এএনএসএফ ), যাকে আফগান জাতীয় প্রতিরক্ষা ও সুরক্ষা বাহিনী (ওএসএসএফ) নামেও পরিচিত। আফগান জাতীয় সুরক্ষা বাহিনী বিভিন্ন বাহিনীর সমন্বয়ে গঠিত:

 আফগান সশস্ত্র বাহিনী
 আফগান জাতীয় সেনা
 আফগান বিমানবাহিনী
 আফগান জাতীয় পুলিশ
 আফগান স্থানীয় পুলিশ
 জাতীয় সুরক্ষা অধিদপ্তর (এনডিএস)

আরো দেখুন 

 আফগানিস্তানে আইন প্রয়োগকারী

বহিঃসংযোগ 

 আফগান জাতীয় সুরক্ষা বাহিনী (এএনএসএফ), মিডিয়া ব্যাকগ্রাউন্ডার, ন্যাটো, অক্টোবর ২০১৩

আফগানিস্তান সরকার
আফগানিস্তানে আইন প্রয়োগ
আফগানিস্তান যুদ্ধ (২০০১–২০২১)
আফগানিস্তানের সামরিক ইতিহাস